Κρίστι Μπούγκερτ

Η Κρίστι Μπούγκερτ (Λατινικό αλφάβητο : Kristie Boogert), γεννημένη στις 16 Δεκεμβρίου 1973, είναι πρώην Ολλανδή πρωταθλήτρια της αντισφαίρισης και Ολυμπιονίκης, η οποία αποχώρησε το 2003 λόγω χρόνιου πόνου στον αγκώνα. 

Δεν κέρδισε ποτέ τίτλο στην WTA, κέρδισε όμως στην ITF, στο απλό το 1991 στην Χάβρη και το 1998 στην Poitiers, στο διπλό το 1996 στη Λειψία, στο Παρίσι και το Λουξεμβούργο.

Στις 5 Φεβρουαρίου 1996 ήταν Νο  29 στον κόσμο. Το 1994 κέρδισε τον τίτλο του μικτού στο Γαλλικό όπεν με συμπαίκτη τον Μένο Ούστινγκ νικώντας στον τελικό το ζευγάρι Λαρίσα Σαβτσένκο Νάιλαντ - Αντρέι Ολχόβσκι.

Στους Ολυμπιακούς αγώνες του 2000 στο Σίδνεϊ κέρδισε το ασημένιο μετάλλιο στο διπλό. Εκεί με συμπαίκτρια την Μίριαμ Ορεμάνς έχασαν στον τελικό από τις Αμερικανίδες αδελφές Σερένα Γουίλιαμς και Βένους Γουίλιαμς με 1–6, 1–6. Συμμετείχε και στο απλό όπου αποκλείστηκε στον δεύτερο γύρο από την Ρψσίδα Δημητρίεβα.

Στο Φεντ καπ έχει αγωνιστεί από το 1993 έως το 2003 σε 10 διοργανώσεις με ρεκόρ 22 νίκες και 13 ήττες.

Παραπομπές 

Ολλανδές αθλήτριες της αντισφαίρισης
Ολλανδοί Ολυμπιονίκες
Νικητές Γαλλικού Όπεν